Oud-fietsrykampioen veroorsaak kettingbotsing - Maroela Media
Foto van die ongeluk Foto: www.lematin.ch
Robert Dill-Bundi (54), wat die individuele kategorie in 1980 tydens die Olimpiese Spele in Moskou gewen het, het Donderdag glo twee ongelukke in Aigle, Switserland, veroorsaak, het Le Matin-koerant berig. "Ek is baie geskok oor wat gebeur het," het Dill-Bundi, wat met sy BMW gery het, gesê.
Volgens die polisie het die motoris, wat hulle nie uitgeken het nie, eers 'n ander voertuig getref nadat hy 'n rooi verkeerslig verontagsaam het voordat hy 'n paar honderd meter weggejaag en toe 'n kettingbotsing van sewe voertuie veroorsaak het.
Een van die beseerdes is in 'n ernstige toestand en Dill-Bundi is steeds in die hospitaal en sal binnekort deur die polisie ondervra word, het Le Matin berig.